Diari Oficial de la Generalitat Valenciana


Sumari del DOGV 1871, del 28-09-1992 (1992/825966)

ORDRE de 22 de juliol de 1992, de la Conselleria de Cultura, Educació i Ciència, per la qual es convoca el XIV Certamen de Bandes de Música de la Comunitat Valenciana.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/07/22/(3)/dof/vci/html**

### Dades del document

Número de DOGV
:   1871

Data del DOGV
:   28-09-1992

Secció del DOGV
:   DISPOSICIONS GENERALS

Número del document
:   1992/825966


Data del document
:   22-07-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 22 de juliol de 1992, de la Conselleria de Cultura, Educació i Ciència, per la qual es convoca el XIV Certamen de Bandes de Música de la Comunitat Valenciana.  
es bandes de música són elements destacats en tota activitat cultural que es desenvolupa a la Comunitat Valenciana.  
Potenciar-les i defensar-les ha estat un dels compromisos adquirits per la Generalitat Valenciana. De bell nou, enguany es celebrà el Certamen de Bandes de Música de la Comunitat Valenciana a l'auditori del CEI de Cheste. Per això, fent ús de les facultats que em confereix l'article 35 de la Llei 5/83 de la Generalitat Valenciana, de 30 de desembre, de Govern Valencià.  
ORDENE  
Primer  
Convocar el XIV Certamen de Bandes de Música de la Comunitat Valenciana i aprovar les bases per les quals es regirà, i que s'inclouen com a annex a aquesta ordre.  
Segon  
L'import del XIV Certamen de Bandes de Música no podrà superar els 5.000.000 PTA a càrrec de l'aplicació pressupostària 582.44.666.5.  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 22 de juliol de 1992.  
El Conseller de Cultura, Educació i Ciència,   
ANDREU LÓPEZ 1 BLASCO  
ANNEX  
Bases del XIV Certamen de Bandes de Música   
de la Comunitat Valenciana  
Primera  
Les bandes que participaran en aquest certamen seran les que hagen obtingut el primer premi en les seccions respectives del darrer certamen provincial que cadascuna de les diputacions provincials de la Comunitat Valenciana haja organitzat.  
Segona  
La participació de les bandes concursants tindrà Lloc en dues sessions per l'ordre del sorteig efectuat davant els representants de les bandes participants.  
Tercera  
Les bandes que participaran en aquest certamen ho faran amb un màxim de 80 músics en la primera secció, 60 en la segona i 40 en la tercera.  
Quarta  
En les bandes concursants no podrà haver més de 5 reforços.  
Cinquena  
Per tal de controlar les plantilles de les bandes concursants s'aplicaran els criteris i els requisits establerts en el reglament de certàmens de la Federació de Societats Musicals de la Comunitat Valenciana. Els impresos per a inscriure les plantilles de les bandes corresponents podran retirar a la seu de l?esmentada federació, al carrer Sorni, núm. 22-1ª de València.  
Sisena  
Aquest certamen tindrà lloc al CEI de Cheste el dia 25 d'octubre d'enguany i començarà a les 10 hores.  
Setena  
a) Les obres d'interpretació obligada seran:  
11 secció: El cazador de estrellas, de Antonio Ferriz Muñoz.  
21 secció: Impresiones españolas, de German A. Beigbeder.  
31 secció: Música mediterrànea, de Jesús Mula Martínez.  
b) Cada banda de les participants interpretarà una obra lliure, de no més de 15 minuts.  
Vuitena  
Les bandes participants rebran en concepte de cachet les quantitats següents:  
1ª secció: 350.000 PTA  
2ª secció: 300.000 PTA  
3ª secció: 250.000 PTA  
En concepte d'ajuda per al transport, rebran les quantitats següents:  
- Bandes la procedència de les quals és fins a 50 km: 50.000  
PTA.  
- Bandes la procedència de les quals és fins a 100 km: 75.000 PTA.  
- Bandes la procedència de les quals és de més de 100 km: 100.000 PTA  
Les bandes de la secció primera rebran el doble d'aquestes quantitats.  
S'atorgaran plaques i diplomes a totes les bandes participants.  
La menció d'honor serà per a la banda que major puntuació obtinga en cadascuna de les seccions.  
Novena  
El jurat estarà presidit pel Comissari de Música 92, de la Conselleria de Cultura, Educació i Ciència, o persona en qui delegue, i estarà compost per:  
Sr. Pablo Sànchez Torella  
Sr. Juan Vicente Mas Quiles  
Sr. Gabriel Garcia Martinez  
Sr. Rafael Talens Pello  
Sr. Francisco Signes Castelló  
Actuarà com a secretari del jurat el Cap de la Secció de Música de la Conselleria de Cultura, Educació i Ciència, o el funcionari en qui delegue.  
Deu  
Els participants, pel fet de prendre part en aquest certamen i acceptar-ne les bases, accepten les decisions que adopten els membres del jurat, contra les quals no es podrà interposar cap recurs o impugnació.


Còpia Permalink ELI